पटरियों के पास नाले में मिला शव, आधार कार्ड से पहचान
डेगानाशहर के चांदारूण फाटक के पास बने गंदे पानी के नाले में गुरुवार सुबह लोगों को एक शव तैरता हुआ नजर आया। इससे आस-पास के लोगों में सनसनी फैल गई।
लोगों द्वारा पुलिस को सूचना देने पर डिप्टी अंतरसिंह सीआई खेमाराम बिजारणिया सहित जीआरपी पुलिस भी मौके पर पहुंची। इस बीच अधिकार क्षेत्र को लेकर जीआरपी और सिविल पुलिस में बातचीत चली। बाद में सिविल पुलिस ने मामला दर्ज कर जांच शुरू की। मृतक को जब नाले से बाहर निकाला गया तो उसकी जेब से आधार कार्ड मिला।
इससे मृतक की पहचान खुमाराम पुत्र भागीरथ जाट उम्र 52 वर्ष निवासी पालड़ी राजा के रूप में हुई। मृतक के पास ही कीड़े मारने की दवा के दो-तीन पाउच भी पड़े मिले है। पुलिस ने मामला दर्ज कर जांच शुरू कर दी मृतक के परिजनों को सूचना देने के बाद शव का पोस्टमार्टम करवाकर शव परिजनों को सुपुर्द कर दिया।
hin_Deva hin_Deva hin_Deva hin_Deva